SÕITJATEVEO AVALIKU TEENINDAMISE LEPING

Narva








_________ 2006.a.
Narva Linnavalitsuse Linnavara- ja Majandusamet, mida esindab põhimääruse alusel direktor Arkadi Nikolajev (edaspidi nimetatud Tellija)

 ja 

_______________________, registrikood _____________,  mida esindab põhikirja alusel juhatuse liige ____________________/nimi/  (edaspidi nimetatud Vedaja) 

mõlemad koos edaspidi nimetatud Pooled, sõlmisid käesoleva lepingu (edaspidi nimetatud Leping) alljärgnevas: 
1. LEPINGU OBJEKT

1.1. Käesoleva Lepingu objektiks on avaliku teenindamise kohustusega sõitjateveo korraldamine Narva linnas lisas 1 toodud linnaliinidel ja lisas 2 toodud mahtude, kulude ja tariifidega.

1.2. Tellijal on õigus teha ühepoolselt liinide osas asendusi ja muudatusi. Tellijal on seoses liinide muudatusega õigus muuta liiniläbisõidu mahtu 10% Lepingu lisas 2 fikseeritud mahust, samas muutub ka Lepingu eest makstav tasu vastavalt liiniläbisõidu mahu muudatustele.

2. ÜLDSÄTTED

2.1. Lepingu eesmärgiks on sõitjateveo teenuse osutamine avaliku teenindamise lepingu alusel Narva linnaliinidel mahuga ligi 1000 tuh. liinikilomeetrit ja sõitjate arvuga ligi 3200 tuhat sõitjat.

2.2. Vedaja teostab Lepingu objektiks olevat sõitjatevedu aastaringselt ajaperioodil 01.01.2007-31.12.2011.

2.3. Käesoleva lepingu dokumendid koosnevad käesolevast Lepingust ja Lepingu lisadest ning muudatustest, milles lepitakse kokku pärast lepingu allakirjutamist.

2.4. Lepingule on lisatud järgmised lisad:

2.4.1. Lisa 1. Linnaliinide kirjeldus.

2.4.2. Lisa 2. Liinitöö plaaniline töömaht, kulud ja tulud aastateks 2007-2011.a. (hinnapakkumine);

2.4.3. Lisa 3. Vedude kvaliteedinõuded

2.4.4. Lisa 4. Sõiduplaan.

2.4.5. Lisa 5. Tellija ja Vedaja esindajad.

2.4.6. Lisa 6. Bussidele esitatavad nõuded.

2.4.7. Lisa 7. Riigihanke “Ühistranspordi teenus Narva avalikel bussiliinidel” pakkumise kutse dokumendid.

2.4.8. Lisa 8. Vedaja pakkumine riigihankele “Ühistranspordi teenus Narva avalikel bussiliinidel”.

2.4.9. Lisa 9. Narva linnasisestele bussiliinidel antud ajavahemikul kehtivad sõidupiletite piirhinnad.


3. POOLTE ÕIGUSED JA KOHUSTUSED

3.1. Vedaja kohustub:

3.1.1. teenindama Narva linnaliine Tellija poolt kinnitatud sõiduplaanide kohaselt bussidega, mis on ettenähtud sõitjate veoks ja vastavad sõidukite tehnoseisundile esitatud nõuetele, sobivad kasutamiseks linnaliinide teenindamiseks, vastavad Majandus- ja kommunikatsiooniministri 26. mai 2004.a määruse nr 141 “Sõitjate bussiliiniveo, bussijuhuveo, taksoveo ja pagasiveo üldeeskirja” ja Lepingu dokumentides näidatud nõuetele ja Teede- ja sideministri 18. mai 2001. a määrusele nr 50 “Mootorsõiduki ja selle haagise tehnoseisundile ja varustusele esitatavad nõuded”;

3.1.2. kasutama sama aastakäigu või uuemaid ning tehniliselt paremas korras busse, kui on esitatud pakkumises, esitama Tellija nõudmisel liiniveo teostamiseks kasutatavate busside loetelu;

3.1.3. kasutama busse, millede sõitjakohtade arv on piisav sõitjate sõiduplaani kohaseks häireteta teenindamiseks;

3.1.4. kasutama nõutava kvalifikatsiooniga bussijuhte jt. töötajaid, esitama Tellija esimesel nõudmisel andmed bussijuhtide kvalifikatsiooni kohta;

3.1.5. tagama sõitjate teenindamise vastavalt majandus- ja kommunikatsiooniministri 26.05.2004.a määruses nr 141 “Sõitjate bussiliiniveo, bussijuhuveo, taksoveo ja pagasiveo üldeeskiri” ja teede- ja sideministri 07.06.2000.a määruses 41 “Teenindustaseme soovituslikud normid avalikule kohalikule liiniveole” esitatud nõuetele, sealhulgas:

· tagama sõitjatele bussi sisenemise ja sealt väljumise võimaluse;

· teavitama sõitjaid sõidu ajal peatustest ja sõiduplaanist;

· käituma sõitjatega korrektselt ja viisakalt;

3.1.6. korraldama sõidupiletite müüki kassaaparaadi (kassaseadme) kaudu ja kasutama piletimüügisüsteemi, mis vastab kehtivale seadusandlusele ning võimaldab tulude arvestust ja kontrolli, sõitjate arvu ja müüdud piletite koguse arvestamist liikide lõikes, samuti korraldama kooskõlastatult Tellijaga piletikontrolli nõudmata selle eest täiendavat tasu;

3.1.7. järgima Narva Linnavolikogu poolt ühistranspordiseaduse alusel kehtestatud sõidupiletihindu ja sõidusoodustusi, samuti Vabariigi Valitsuse poolt kehtestatud sõidusoodustusi;

3.1.8. tagama bussides kehtiva teabe olemasolu piletihindade, sõidusoodustuste ja piletita sõidu eest määratavate trahvimäärade kohta, samuti peab bussis nähtaval olema teenindava bussijuhi nimi;

3.1.9. varustama bussipeatused kehtivate sõiduplaanidega ning tagama teabe kättesaadavuse ja korrasoleku;

3.1.10. avaldama Tellijaga kokkulepitud viisil internetis linnaliinide sõiduplaanid ja muu liinide teenindamisega seotud informatsiooni;

3.1.11. teavitama kohalikus meedias sõitjaid sõiduplaanide muutustest vähemalt 25 (kakskümmend viis) kalendripäeva ette; bussiliikluse ajutisel muutmisel teavitama  järgmisel päeval pärast muudatuse kooskõlastamist Tellijaga;

3.1.12. esitama Tellijale sõiduplaani kavandi; 

3.1.13. koostama sõiduplaanid, põhjendama sõiduplaani muudatused lähtuvalt sõiduvajadusest ning esitama Tellijale kooskõlastamiseks paberkandjal ja elektroonilisel kujul;

3.1.14. pidama avaliku teenindamise lepingu alusel teostatava avaliku liiniveo majandusarvestust eraldi kommertsliiniveost ja muust ettevõtlusest;

3.1.15. esitama igakuiselt, hiljemalt järgmise kuu 5. (viiendaks) kuupäevaks, bussiveoteenuse aruanded liinitöö tulude, kulude, töömahu ja tariifide kohta vastavalt kehtestatud korrale, samuti on Tellijal õigus nõuda täiendavaid aruandeid ja informatsiooni saadava toetuse kasutamise läbipaistvuse tagamiseks. Aruannete vormid kinnitab Tellija;

3.1.16. osalema sõitjatevoo uurimisel ja busside täituvuse kontrollil;

3.1.17. kooskõlastama eelnevalt kirjalikult Tellijaga kasutatavad alltöövõtjad.  

3.2.  Tellija kohustub:

3.2.1. kujundama linna ühistranspordi liinivõrgu;

3.2.2. tagama linnaliinidega hõlmatud teede ja tänavate sõidetavuse, bussipeatuste korrasoleku ja valgustuse, busside manööverdusvõimaluste ja seisukohtade korrashoiu.

3.2.3. korraldama koos Vedajaga bussiliikluse ajutise muutmise, kui Vedaja on tuvastanud ohutuks liiklemiseks ning sõitjate turvalisuse tagamiseks vajalike tingimuste puudumise (johtuvalt teeolude halvenemisest), ning võtma kasutusele meetmed kõnesolevate tingimuste kõrvaldamiseks;

3.2.4. teavitama Vedajat 5 (viis) kalendripäeva ette plaanilisest teede sulgemisest või liiklusskeemi muudatustest;

3.2.5. kooskõlastama ning korrigeerima sõiduplaane Vedajaga vähemalt kaks korda aastas; teavitama Vedajat sõiduplaani muudatustest vähemalt 10 (kümme) päeva enne muudatuste rakendamist;

3.2.6. kehtestama linnaliinide sõidutariifid ja sõidusoodustused ning teavitama Vedajat nende kehtestamisest vähemalt 30 kalendripäeva enne planeeritud muudatuste kehtima hakkamist;

3.2.7. kindlustama Vedajale tööde eest tasumise lähtuvalt käesoleva Lepingu sätetest;

3.2.8. osalema sõitjatevoogude uurimises ning busside täituvuse kontrollis.

3.3. Vedajal on õigus:

3.3.1. peatada ajutiselt sõitjatevedu liinidel, kui ei ole tagatud sõitjate ohutus, teatades sellest kohe Tellijale;

3.3.2. punktis 3.3.1 toodud juhtumil saada toetust sõitmata jäänud kilomeetrite eest, kui sõitjateveo peatamine ei olnud põhjustatud Vedaja süül;

3.3.3. kasutada vajaduse korral ning kooskõlastatult Tellijaga lisabusse sõitjate paremaks teenindamiseks;

3.3.4. teha Tellijale ettepanekuid liinivõrgu, sõiduplaanide, marsruutide ja sõidutariifide muutmiseks.

3.4. Tellijal on õigus:

3.4.1. kontrollida kõiki vedude algdokumente, mis on seotud käesoleva lepinguga ja toetuse sihtotstarbelise kasutamisega;

3.4.2. suurendada või vähendada linnaliinide vedude mahtu ning kooskõlastama Vedajaga liini töömahud, kui need on suuremad kui 10% esialgsest liinitöö mahust;

3.4.3. kehtestada sõiduplaanid, arvestades vajadusel Vedaja esitatud sõiduplaani kavandit;

3.4.4. kontrollida sõiduplaanide täitmist ning busside täituvust ja vastavust Ühistranspordiseadusele, sõitjateveo üldeeskirjale ning käesolevale Lepingule;

3.4.5. korraldada koostöös Vedajaga piletikontrolli.

4. KINDLUSTUS JA GARANTIID

4.1. Vedaja kohustub sõlmima kindlustusandjaga vastutuskindlustuse lepingu kindlustuskattega vähemalt 1 milj. krooni, mis tagab sõitjatele, kolmandatele isikutele, pagasile ja sõidukitele tekitatud kahju hüvitamise, ning esitama kindlustuspoliisi koopia Tellijale järgmisteks tähtaegadeks:

lepingu sõlmimisel 

            kehtivusega 01.01.2007 – 31.12.2007

01.detsembriks 2007.a. 

kehtivusega 01.01.2008 – 31.12.2008

01.detsembriks 2008.a. 

kehtivusega 01.01.2009 – 31.12.2009

01.detsembriks 2009.a. 

kehtivusega 01.01.2010 – 31.12.2010

01.detsembriks 2010.a. 

kehtivusega 01.01.2011 – 31.12.2011
4.2. Vedaja on kohustatud käesoleva Lepingu sõlmimisel esitama Tellijale krediidi- või finantseerimisasutuse või kindlustusandja garantii Lepingu punktis 5.6 tuleneva leppetrahvi tagamiseks summas 500000 (viissada tuhat) krooni. Kui Lepingu sõlmimisel esitatava garantii kehtivusaeg on lühem kui Lepingu kehtivusaeg, on Vedaja kohustatud hiljemalt 30 päeva enne garantii kehtivusaja lõppemist esitama igakordselt nõuetele vastava uue garantii. Ühe garantii kehtivusaeg ei või olla lühem kui üks aasta.
5. POOLTE VASTUTUS

5.1. Pooled kannavad vastutust oma Lepingujärgsete kohustuste täitmata jätmise või mittekohase täitmisega teisele Poolele tekitatud kahju eest.

5.2. Vedaja on vastutav kõikide tema, sh alltöövõtjate, süül lepingus ette nähtud kohustuste täitmisel tekitatud kahjude eest, sõltumata sellest, kas need kahjud on tekitatud Tellijale, teisele liiklejale või kolmandale isikule.

5.3. Tellijal on õigus arvestatud tasusummat vähendada lepingu lisas 3 toodud juhtudel ja summades.

5.4. Tellija kontrollib vedude kvaliteedinõudeid, fikseerib puudused ning teatab lepingu nõuete rikkumise avastamisest Vedajale esimesel võimalusel. Vedaja on kohustatud kohe pärast vastava teate saamist puuduse kõrvaldama. Kui puuduse kohene kõrvaldamine ei ole võimalik, lepivad Tellija ja Vedaja kokku puuduse kõrvaldamise tähtajas.

5.5. Tellija on kohustatud toetuse kokkulepitud tähtajaks mittetasumisel tasuma viivist 0,1 % tasumata summast iga viivitatud päeva eest.

5.6. Kui Vedaja ei alusta veoteenuse osutamist käesolevas Lepingus ja selle lisades kokkulepitud korras ja mahus või lõpetab ühepoolselt veoteenuse osutamise enne käesoleva Lepingu kehtivuse lõppemist, on Tellijal õigus nõuda Vedajalt leppetrahvi kuni 500000 (viissada tuhat) krooni. Tellijal puudub õigus nõuda leppetrahvi, kui Vedaja lõpetab ühepoolselt veoteenuse osutamise enne käesoleva Lepingu kehtivuse lõppemist põhjusel, et Tellija ei ole kahe (2) kalendrikuu vältel Vedajale maksnud käesolevas Lepingus ettenähtud korras ja alustel toetust.
6. LEPINGU HIND JA ARVELDUSTE KORD

6.1. Liinivedusid finantseeritakse bussipiletite müügist laekuvatest rahalistest vahenditest ja Tellija poolt makstavast toetusest. Toetuse maksmine toimub üks kord kuus Vedaja poolt esitatud aruande ja esitatud arve alusel 7 tööpäeva jooksul vastavalt tegelikult teostatud töömahule, millest arvutatakse maha vedude kvaliteedi hindamise juhendi kohaselt arvutatud summad ja vastavalt Lepingu p.5.6 arvestatud leppetrahv.

6.2. Lepinguga kokkulepitud sõitjateveo eest tasub Tellija Vedajale toetust (Lepingu hinna)  ______________________ (____________) krooni, mis sisaldab kehtivat käibemaksu.

6.3. Vedaja esitab Tellijale tehtud kulutuste vormikohase aruande üks kord kuus hiljemalt 5. kuupäevaks.

6.4. Tellijal on õigus muuta eelarveaasta jooksul veomahtusid ja liinivõrku, teatades sellest Vedajale ette vähemalt kolm kuud, etteteatamise tähtaeg võib kokkuleppel Vedajaga olla ka lühem. Veomahu oluline suurendamine või vähendamine (üle 10 % liinikilomeetrite kogumahust) on lubatud vaid Poolte kokkuleppel. Veomahu muutmisega muudetakse ka toetuse suurust, mis arvestatakse valemiga: TSuus = TSplan* Luus / Lplan*MK/KK,kus TSuus – Uus toetus, TSplan  – planeeritud toetus vastavalt riigihanke konkursi hinnapakkumisele,  Luus – uus läbisõit liinikilomeetrites, Lplan – planeeritud läbisõit liinikilomeetrites, MK – Vedaja muutuvad kulud jooksvas perioodis, KK – Vedaja kõik kulud jooksvas perioodis.

6.5. Kui lepingulise töömahu ületamine on tingitud Tellija täiendavast tellimusest, fikseeritakse see eraldi ja täiendavatele liinikilomeetritele arvestatakse täiendava toetuse suurus.

7. LEPINGU MUUTMINE, LÕPPEMINE VÕI ENNETÄHTAEGNE LÕPETAMINE

7.1. Leping ja Lepingu punktis 2.4. nimetatud lepingu lisad jõustuvad lepingule allakirjutamisel ja kehtivad kuni poolte poolt oma kohustuste lõpliku täitmiseni.

7.2. Lepingu tingimusi võib muuta üksnes Poolte kirjalikul kokkuleppel, välja arvatud juhul kui muudatus tuleneb Eesti Vabariigi õigusaktidest. Lepingu muutmise ettepanekule vastab teine pool 10 kalendripäeva jooksul teate saamisest.

7.3. Tellijal on õigus lõpetada leping ühepoolselt ennetähtaegselt:

7.3.1. juhul, kui Vedaja poolt on kuu (30 päeva) jooksul korduvalt rikutud lepingu tingimusi või on aasta jooksul rikutud Lisa 5 sätestatud nõudeid alljärgnevalt:

7.3.1.1. väljumata reise oli enam, kui 0,5% või

7.3.1.2. liinile hilinemisi oli enam kui 1,5% või

7.3.1.3. katkenud reise oli enam kui 1,5% plaaniliste reiside üldarvust aastas;

Tellija teatab ülaltoodud juhul lepingu ühepoolsest lõpetamisest Vedajale kirjalikult vähemalt üks kuu ette,

7.3.2. Vedaja pankrotistumisel või likvideerimisel;

7.3.3. kui Vedaja ei täida süstemaatiliselt lepingulisi kohustusi;

7.3.4. kui Vedaja tegevusluba on lõppenud või tunnistatud kehtetuks. 

8. VÄÄRAMATU JÕUD JA ERANDOLUKORD

8.1. Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

8.2. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele Poolele.

8.3. Kui vääramatu jõu asjaolud kestavad üle 90 päeva, loetakse, et Leping on lõppenud täitmise võimatusega. Sellisel juhul ei ole kummalgi Poolel õigus nõuda teiselt Poolelt Lepingu mittetäitmise või mittekohase täitmisega tekitatud kahju hüvitamist.

8.4. Erandolukorras, kui Vedajal tehnilistel, ilmastikuoludest tulenevatel või muudel põhjustel ei ole võimalik jätkata sõiduplaani-järgset avalikku liinivedu, on Vedaja kohustatud võtma tarvitusele kõik endast olenevad abinõud sõiduplaani-järgse avaliku liiniveo võimalikult kiireks taastamiseks. Erandolukorrast, mis takistab sõiduplaani-järgset avalikku liinivedu, on Vedaja kohustatud viivitamatult teatama Tellijale.

8.5. Juhul kui erandolukorrast tingitud liiklustakistus kestab üle kahe tunni, on Vedaja kohustatud takistusest lisaks Tellijale teavitama meedia vahendusel ka avalikkust.
9. TEATED

9.1. Kõik Pooltevahelised teated seoses Lepingu täitmisega esitatakse teisele Poolele kirjalikult Lepingus näidatud aadressil või muul aadressil, mida üks Pool on teisele Poolele teatavaks teinud. Poolte esindajate kontaktandmed on toodud lepingu lisas 5.

9.2. Pooltevahelised, käesoleva lepinguga seotud teated peavad olema kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel ei muudeta käesoleva lepinguga kehtestatud tingimusi ja neil puuduvad õiguslikud tagajärjed.

9.3. Kirjalikuks teateks loetakse: tähitud kiri, Poole esindajale isiklikult allkirja vastu üleantud kiri, samuti faks ja e-kiri kui saaja on saatjale faksi või e-kirja kättesaamist kas e-kirja või muul viisil kirjalikult kinnitanud.

9.4. Kõik Pooltevahelised teated jõustuvad nende kättesaamisel.

9.5. Informatsioonilist teadet võib edastada ka suuliselt, so telefoni teel või vahetult Poole esindajale 

10. LÕPPSÄTTED

10.1. Leping ega selle üksikud tingimused (v.a. käesolev punkt) ei kuulu avalikustamisele kolmandatele isikutele ilma teise Poole nõusolekuta, v.a. juhul, kui see on õigusaktide kohaselt Lepingu poolele kohustuslik.
10.2. Pooltel on õigus loovutada Lepingust tulenevaid ja sellega seotud õigusi ja kohustusi kolmandatele isikutele ainult teise Poole eelneval kirjalikul nõusolekul.

10.3. Lepinguga reguleerimata küsimustes juhinduvad Pooled Eesti Vabariigi seadustest ja teistest õigusaktidest.

10.4. Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel. Kokkuleppele mittejõudmisel lahendatakse kõik Lepingust tulenevad vaidlused kohtus.

10.5. Leping on sõlmitud kahes (2) võrdset juriidilist jõudu omavas eksemplaris, millest kummalegi Poolele jääb üks eksemplar.

VEDAJA:                                                   

TELLIJA:

__________________



Narva Linnavalitsuse Linnavara- ja __________________



Majandusamet
__________________



registrikood 75029837,

__________________



Peetri pl.3,  Narva linn

tel. 35 99140, Faks 35 99161 
varamajandus@narva.ee
__________________



____________________








Arkadi Nikolajev
juhatuse liige





kommunaalmajandusosakonna juhataja 
                                                                                  direktori ülesannetes 

                                                                                                  Sõitjateveo avaliku teeninduse lepingu Lisa 1.

                                                                                                                            Narva linnaliinid, 2007-2011

Linnaliinide kirjeldus:

Marsruut nr 4: Kangelaste 34- Pähklimäe- Tempo- Tiimani- Narova-Kerese 36- Saun-Kerese-Peetri pl-Rugodiv-Jaam- Kalda-Kreenholmi manufaktuur-Joala-Kulgu-Nõudepeatus Viimistlusvabrik/Nõudepeatus-AÜ Primorski-AÜ Lesnoi-AÜ Romaska- Joala- Kreenholmi manufaktuur -Raudsilla-Jaam-Rugodiv-Peetri pl.-Kerese-Saun- Kerese 36- Narova -Tiimani-Tempo-Rahu 18-Rahu 32-Kangelaste 44

Marsruut nr.6: Jaam- Rugodiv- Peetri pl- Energia- Võidu- Kadastiku tiik- Kerese 36- Narova- Tiimani-Tempo- Rahu garaazid- Transservis- Nõudepeatus- Energoremont/Nakro- Nõudepeatus- Transservis-Rahu garaazid- Tempo- Tiimani- Narova- Kerese 36- Kadastiku tiik -Võidu- Energia- Peetri pl- Rugodiv- Jaam
Marsruut nr.7: Sendi- Tiimani- Narova- Kerese 36- Kadastiku tiik- Võidu- Energia- Puškini 22- Polikliinik-Vestervalli- Sepa- Jõe- Jõesuu- Nõudepeatus- Peetri rist - Siivertsi - Nõudepeatus- Jõesuu- Jõe - Sepa- Vestervalli- Polikliinik-Puskini 23- Energia- Võidu- Kadastiku tiik- Kerese 36- Narova- Tiimani- Sendi
Marsruut nr.8: Kangelaste 34-Pähklimäe-Tempo-Tallinna mnt 34-Kultuurikeskus Geneva-Energia-Peetri pl.-Rugodiv-Jaam- Kalda –Kreenholmi manufaktuur-Joala-Kutseõppekeskus-Jäähall- Kreenholmi pr. 36-Uusküla-Paemurru/ Kutseõppekeskus- Jäähall- 26.Juuli-Nõudepeatus-Paemurru/Kulgu- Nõudepeatus-Viimistlusvabrik -Joala-Kreenholmi manufaktuur- Jaam-Rugodiv-Peetri pl.-Energia- Kultuurikeskus Geneva -Tempo-Rahu 18-Rahu 32-Kangelaste 44
Marsruut nr.9: Kangelaste 34-Rahu lõpp-peatus-Pilve-Põhja-Kangelaste14-Kangelastemaja-Kreenholmi pr. 10-Kreenholmi viadukt-Kreenholmi keskus-Gerassimovi-Kreenholmi manufaktuur-Joala-Kulgu-Nõudepeatus-Viimistlusvabrik/ Kulgu-Nõudepeatus-AÜ Primorski-AÜ Lesnoi-AÜ Romaska- Joala-Kreenholmi manufaktuur-Kreenholmi keskus-Kreenholmi viadukt-Kreenholmi pr. 10- Kangelastemaja -Kangelaste14-Põhja-Pilve-Rahu lõpp-peatus -Kangelaste 34

Marsruut nr.10:  Tiimani-Narova- Kerese 36-Kadastiku tiik-Võidu-Kreenholmi pr. 10-Kreenholmi viadukt-Kreenholmi keskus-Joala-Kreenholmi manufaktuur-Jaam-Rugodiv-Peetri pl-Energia- Kangelastemaja -Kangelaste 14-Kangelaste 34-Rahu 18-Tempo-Sendi

Marsruut nr.10a:  Tempo-Rahu 18-Rahu 32-Kangelaste 34-Kangelaste 14- Kangelastemaja -Energia-Peetri pl-Rugodiv-Jaam-Kalda-Kreenholmi manufaktuur-Joala-Kutseõppekeskus-Kreenholmi keskus-Kreenholmi viadukt-Kreenholmi pr. 10-Võidu-Kadastiku tiik- Kerese 36-Narova-Tiimani-Sendi

Marsruut nr 12: Sendi-Tempo-Rahu 18-Rahu 32-Kangelaste 34-Kangelaste 14-Kangelastemaja-Energia-Peetri pl-Rugodiv-Jaam- Kalda –Kreenholmi manufaktuur-Joala-Kulgu-Nõudepeatus- AÜ Primorskii-AÜ Lesnoi-AÜ Romaska- AÜ Lesnoi- AÜ Primorski- Nõudepeatus- Viimistlusvabrik-Kulgu-Joala-Kreenholmi manufaktuur-Raudsilla- Jaam-Rugodiv-Peetri pl.-Energia- Kangelastemaja -Kangelaste 14-Kangelaste 34-Rahu 18-Tempo-Sendi
Marsruut nr.18:    Rahu lõpp-peatus-Kangelaste 34-Põhja-Puškini 49-Puskini 23-Peetri pl.-Rugodiv-Jaam-Kalda-Kreenholmi manufaktuur-Joala-Kulgu-Nõudepeatus-Viimistlusvabrik/Kulgu- Nõudepeatus- AÜ Primorskii-AÜ Lesnoi-AÜ Romaska- Kulgu-Joala-Kreenholmi manufaktuur- Jaam-Rugodiv-Peetri pl.-Hariduse- Kangelastemaja -Kangelaste 14-Põhja–Pilve-Rahu lõpp-peatus 

Marsruut nr.20: Sendi-Tempo-Rahu 18-Rahu 32-Kangelaste 34-Kangelaste 14- Kangelastemaja -Rakvere-Spordikeskus-Sepa-Vestervalli-Polikliinik-Puskini 23-Peetri pl.-Rugodiv-Jaam-Kalda-Kreenholmi manufaktuur-Joala-Kutseõppekeskus-Jäähall-Kreenholmi pr. 36-Uusküla-Paemurru /Kulgu- Nõudepeatus-Viimistlusvabrik/ Kulgu-Nõudepeatus- AÜ Primorski-AÜ Lesnoi-AÜ Romaska-Joala-Kreenholmi manufaktuur-Raudsilla-Jaam-Rugodiv-Peetri pl.-Polikliinik-Vestervalli-Sepa-Spordikeskus-Rakvere-Kangelaste 14-Kangelaste 34- Rahu 18-Tempo-Sendi

VEDUDE KVALITEEDINÕUDED
Üldsätted

1. Käesolev lepingu  lisa määrab kindlaks bussivedude kvaliteedinõuded Narva linnas ning kvaliteedi hindamise korra ja rakendatavad sanktsioonid.

2. Liinivedude teostamise kvaliteeti hinnatakse vastavate kontrollimistega.

3. Tellija ei pea kontrollimistest Vedajale ette teatama.

4. Kontrollimise käigus koostatakse akt, millele kirjutavad alla Tellija esindaja ja Vedaja esindaja (bussijuht jne). Aktis näidatakse ära kontrollitud busside numbrid ning bussivedude kvaliteedi hindamisel esinenud puudused:

4.1. pimedal ajal on bussi sõitjatesalongis võimalik sisse lülitada vähem kui 50% ettenähtud valgustusest;

4.2. bussis puudub üks järgmisest teabest: piletihinnad, piletita sõidu eest määratavad trahvimäärad, bussijuhi nimi;

4.3. bussi sõitjatesalong on must;

4.4. bussijuht käitub ebakorrektselt või reisijate poolt on esitatud kirjalik põhjendatud kaebus;

4.5. tööpäeva alustav buss on väljast nähtavalt porine ja tolmune;

4.6. bussil puudub nõuetekohane liinisilt ja/või -number;

4.7. bussi kassaaparaat ei tööta ja puuduvad reservpiletid;

4.8. buss väljub lähtepeatusest ettenähtust varem või läbib vahepeatuse enam kui 5 minutit ettenähtust varem;

4.9. buss saabub sihtpunkti või väljub peatust enam kui 10 minutit ettenähtust hiljem;

4.10. sõiduplaani järgne reis on katkenud;

4.11. sõiduplaani järgne reis jäi Vedaja süül teostamata;

Toetuse vähendamine.

5. Tellijal on õigus Vedajale makstavat toetuse vähendada:

5.1. kuni 1000 krooni võrra, kui ülevaatuse aktis fikseeriti punktides 4.1. ja 4.2. toodud puudused;

5.2. kuni 3000 krooni võrra, kui ülevaatuse aktis fikseeriti  punktides 4.3, 4.4, 4.5 ja 4.6  toodud puudused;

5.3. kuni 5000 krooni võrra, kui ülevaatuse aktis fikseeriti punktides 4.7, 4.8, 4.9 ja 4.10 toodud puudused;

5.4. kuni 20000 krooni võrra, kui  ülevaatuse aktis fikseeriti  punkti 4.11 toodud puudused.

Lisa on koostatud ja alla kirjutatud ühel (1) leheküljel eesti keeles, kahes (2) identses võrdset juriidilist jõudu omavas eksemplaris, millest üks antakse Tellijale ja teine Vedajale.

TELLIJA JA VEDAJA ESINDAJAD

1. TELLIJA ESINDAJAD:

1.1. Tellija kontaktisik lepingulistes küsimustes on __________/amet, nimi/, tel 35 ___________; faks 35 _____________, gsm _____________; e-post: _____________________.

1.2. Tellija kontaktisik finantsküsimustes on _______________, tel 35 ___________; faks 35 _____________, gsm _____________; e-post: _____________________.

1.3. Tellija esinda kontaktisik teenindusküsimustes on __________, tel 35 ___________; faks 35 _____________, gsm _____________; e-post: _____________________.

2. VEDAJA ESINDAJAD:

2.1. Vedaja kontaktisik lepingulistes küsimustes on _____________________/amet, nimi/, tel ____________, faks _________; gsm _________; e-post: ____________;

2.2. Vedaja kontaktisik finantsküsimustes on __________________, tel ____________, faks ___________; e-post: _____________;

2.3. Vedaja kontaktisik teenindusküsimustes on __________________ tel __________, faks __________; gsm __________; e-post: ______________;

3. MUUD TINGIMUSED

3.1 Pooled on kohustatud käesolevas lisas nimeliselt sätestatud esindajate vahetumisel teatama sellest teisele Poolele kolme (3) kalendripäeva jooksul ja vormistama vastavad muudatused kirjalikult viie (5) kalendripäeva jooksul.

3.2 Pooled võivad volitada Lepingu dokumentides sätestatud toimingute tegemiseks teisi isikuid. Nimetatud juhtudel on volitusi tõendava dokumendina aktsepteeritav volikiri või muu kirjalik dokument volitaja ametlikul plangil, mis on allkirjastatud edasivolitamise õigust omava isiku poolt.

Lisa on koostatud ja alla kirjutatud ühel (1) leheküljel eesti keeles, kahes (2) identses võrdset juriidilist jõudu omavas eksemplaris, millest üks antakse Tellijale ja teine Vedajale.

BUSSIDELE ESITATAVAD NÕUDED

1. Bussid peavad olema kantud Eesti riiklikku autoregistrisse.

2. Bussid peavad olema läbinud sõidukite korralise tehnoülevaatuse ja sobima sõitjate veoks linnaliinidel.
3. Bussid peavad olema varustatud liinitööl:

3.1 valgustatud liininumbri ja -nimetuse sildiga bussi küljel, liininumbri sildiga bussi ees ja taga; 

3.2 töökorras piletiregistraatoriga (kompostriga) sõidutalongi märgistamiseks;
3.3 piletimüügi aparaadiga;

3.4 töökorras sõitjatesalongi kütteseadmetega (radiaatoritega) ja valgustusega;
3.5 sidevahenditega teabe edastamiseks sõitjatele;

3.6 kehtiva teabega piletihindade ja piletita sõidu eest määratavate trahvimäärade kohta iga teenindusukse juures;
3.7 Vedaja nimetuse ja telefoninumbriga bussi sõitjatesalongis (paigaldatuna juhikabiini tagaseinal) ning Vedaja nimetusega bussi välisküljel;

3.8 kehtiva teabega bussi sisenemise ja väljumise kohta;

3.9 Vedaja logoga;

3.10 loetava bussi garaažinumbriga bussi külgedel esiratta kohal;

3.11 vähemalt ühe prügikastiga teenindusukse juures;

4. Bussidel peab olema vähemalt 3 teenindusust.

5. Võimaldatud peab olema lapsevankriga sisenemine vähemalt bussi ühest uksest (30% bussidest).
6. Bussidele paigaldatud reklaam ei tohi katta akna pinda rohkem, kui 15% ulatuses ning segada aknast väljavaadet ja busside täituvuse määramist.

7. Bussid peavad olema garaažist liinile sõites nii seest kui väljast puhtad.

8. Bussid peavad olema korrektse välimusega (s.h roosteplekkideta, märgatavate värviparandusteta kerel, korras istmed jne).

9. Bussid peavad olema Tellijaga kooskõlastatud ühtse värvilahendusega.

10. Lepingu perioodi kestel ei tohi avaliku teenindamise lepingu alusel teenuse osutamiseks kasutatavate busside vanus ületada 10 (kümmet) aastat arvates registreerimistunnistusele kantud ehitusaasta või esmase registreerimise kuupäevast Riiklikus Autoregistrikeskuses.

11. Asendusbussina võib kasutada bussi, mille vanus on kuni 16 (kuusteist) aastat, kusjuures asendusbussil peab olema tagatud vähemalt minimaalne mahutavus vastavalt tehnilise kirjelduses toodule. Ühes kalendrikuus võib kõikidel Narva linna bussiliinidel kokku kasutada asendusbussi kuni 5 (viiel) päeval.

Vorm VII. Riigihanke teostamiseks pakkuja kasutuses olevate busside loetelu.

Ostja nimi: Narva Linnavalitsuse Linnavara- ja Majandusamet
Riigihanke nimetus ja registreerimisnumber: Ühistranspordi teenus Narva avalikel bussiliinidel, reg.nr __________
Kinnitame, et meil on olemas või on meil võimalus kasutada järgnevaid busse, mis on piisavad hanke teostamiseks täismahus. 

	Jrk nr
	Bussi mark
	Bussi mudel
	Ehitus-

aasta
	Bussi vanus

/aastat/
	Registreerimismärk
	Iste-kohti
	Bussi

pikkus(m)
	      Omaniku 

	
	
	
	
	
	
	
	
	nimi
	Registri-kood

	1
	
	
	
	
	
	
	
	
	

	2
	
	
	
	
	
	
	
	
	

	3
	
	
	
	
	
	
	
	
	

	4
	
	
	
	
	
	
	
	
	

	5
	
	
	
	
	
	
	
	
	

	6
	
	
	
	
	
	
	
	
	

	7
	
	
	
	
	
	
	
	
	

	8
	
	
	
	
	
	
	
	
	

	9
	
	
	
	
	
	
	
	
	

	10
	
	
	
	
	
	
	
	
	

	11
	
	
	
	
	
	
	
	
	

	12
	
	
	
	
	
	
	
	
	

	13
	
	
	
	
	
	
	
	
	

	14
	
	
	
	
	
	
	
	
	

	15
	
	
	
	
	
	
	
	
	

	16
	
	
	
	
	
	
	
	
	

	17
	
	
	
	
	
	
	
	
	

	18
	
	
	
	
	
	
	
	
	

	19
	
	
	
	
	
	
	
	
	

	20
	
	
	
	
	
	
	
	
	

	21
	
	
	
	
	
	
	
	
	

	22
	
	
	
	
	
	
	
	
	

	23
	
	
	
	
	
	
	
	
	

	24
	
	
	
	
	
	
	
	
	

	25
	
	
	
	
	
	
	
	
	

	26
	
	
	
	
	
	
	
	
	

	27
	
	
	
	
	
	
	
	
	

	28
	
	
	
	
	
	
	
	
	

	29
	
	
	
	
	
	
	
	
	

	30
	
	
	
	
	
	
	
	
	


Busside keskmine vanus:   _______ aastat

Märkused: busside keskmine vanus tuua välja sajandikkoha täpsusega;

bussi vanust arvestatakse registreerimistunnistusele kantud ehitusaasta või esmase registreerimise aasta alusel. Vanuse arvestamisel loetakse ehitusaasta või registreerimisaasta bussi vanuse üheks aastaks st. käesoleval aastal ehitatud või registreeritud buss loetakse juba ühe aasta vanuseks.

Kuupäev: ______________________

Nimi: ______________________

Allkiri _____________________

Lisa on koostatud ja alla kirjutatud ühel (1) leheküljel eesti keeles, kahes (2) identses võrdset juriidilist jõudu omavas eksemplaris, millest üks antakse Tellijale ja teine Vedajale.

Narva linnasisestele bussiliinidel antud ajavahemikul kehtivad sõidupiletite piirhinnad.
	Sõidudokumendi liik
	Maksumus, EEK

	
	2007
	2008
	2009
	2010
	2011

	üksikpilet
	7
	9
	10
	12
	15

	kolmekümne päeva pilet
	190
	230
	275
	330
	400

	kahekümne päeva pilet
	130
	160
	190
	230
	275

	kümne päeva pilet
	70
	85
	105
	125
	150

	kümne päeva pilet õpilasele ja üliõpilastele
	120
	145
	170
	205
	250

Vedaja esindaja






Tellija esindaja

